cyanic-selkie/wikianc huggingface dataset:
Kekkei Genkai
Mangekyou Sharingan του Kakashi
right|thumb|Το Mangekyou Sharingan του [[Hatake Kakashi|Kakashi.]] Ο Kakashi δημιούργησε τη δική του εκδοχή του Mangekyou Sharingan κατά τη διάρκεια του χρονικού άλματος, ανάμεσα στα δύο μέρη της σειράς. Ωστόσο αυτό διαφέρει κατά πολύ από αυτό του Itachi τόσο μορφολογικά όσο και στις ικανότητες. Αντί να καταστρέφει αντικείμενα, μπορεί να δημιουργήσει ένα κενό στο χωροχρόνο, μεταφέροντας το οτιδήποτε σε μια άλλη διάσταση. Πρώτα ο Kakashi ενεργοποιεί το μάτι με μια σφραγίδα χεριού και έπειτα συγκεντρώνεται σε ένα σημείο. Ο χώρος γύρω από το σημείο αυτό αρχίζει να αλλοιώνεται και να καταρρέει, και μέσα σε λίγα δευτερόλεπτα χάνεται στο τίποτα. Η επίθεση αυτή απαιτεί τόσο πολύ chakra που ο Kakashi, ο οποίος δεν έχει την γενετική προδιάθεση των Uchiha, καταρρέει αμέσως μετά από τρεις προσπάθειες και χρειάζεται μακροχρόνια νοσηλεία για να συνέλθει.
Επίσης, αναφέρεται πως ο Kakashi ενεργοποίησε το Mangekyou Sharingan όταν η φίλη του και σύντροφος του, Rin Nohara, πέρασε μέσα από το Chidori του και πέθανε.
Shikotsumyaku
left|thumb|Το Kekkei Genkai του Kaguya [[Kaguya Kimimaro|Kimimaro.]] Πρόκειται για το Kekkei Genkai της οικογένειας Kaguya. Μετά το θάνατο και του τελευταίου εκπροσώπου της, Kaguya Kimimaro, η ικανότητα αυτή έχει πλέον χαθεί. Το όνομά της σημαίνει «Παλμός των Νεκρών Οστών» και είναι πιθανόν να ήταν σπάνια ακόμη κι ανάμεσα στα μέλη της οικογένειας.
Τα μέλη της οικογένειας Kaguya μπορούσαν να διαχειριστούν την κατασκευή των οστών τους και να τους αλλάξουν σχήμα και αριθμό κατά βούληση, ακόμη και να τα εξάγουν από το σώμα χωρίς συνέπειες μιας και αυτά αναδημιουργούνταν αυτόματα. Πρακτικά ο χρήστης μπορούσε να ελέγχει τη δημιουργία οστών και τον κύκλο των σχετικών κυττάρων, καθώς και την πυκνότητα του ασβεστίου που αυτά περιέχουν. Σαν θέαμα ήταν επίσης πολύ δυσάρεστο καθώς δημιουργούνταν στο σώμα ανοιχτές πληγές, αν και δεν είναι γνωστό αν συνοδεύονταν από πόνο (στο anime η εξαγωγή οστών μοιάζει πολύ πιο ανώδυνη και αναίμακτη).
Souma no Kou
right|thumb|Ο [[Ukon χρησιμοποιεί την τεχνική Kisei Kikai εναντίον του Kiba.]] Τα δίδυμα αδέρφια Sakon και Ukon μέλη των Τεσσάρων Νίντζα του Ήχου, είχαν την ικανότητα να συγχωνεύουν τα σώματά τους, με αποτέλεσμα να ζει πρακτικά ο ένας μέσα στον άλλο. Αυτό γινόταν εφικτό με το να διασπούν τα σώματά τους σε μοριακό επίπεδο. Το όνομα της τεχνικής μεταφράζεται ως «Επίθεση Ζευγαριού Κακών Πνευμάτων».
Συνήθως ήταν ο Ukon αυτός που ζούσε μέσα στον Sakon, αλλά μπορούσε να συμβεί και το αντίθετο αν ήταν ανάγκη. Όσο ο Ukon «κοιμόταν» μέσα στον αδερφό του το κεφάλι τους εξείχε από το σβέρκο του τελευταίου (χωρίς αυτό να φαίνεται ιδιαίτερα). Στη μάχη μπορούσε να βγάζει τα μέλη του σώματός του από οποιοδήποτε σημείο του σώματος του Sakon με αποτέλεσμα ο αντίπαλος να δέχεται πολλαπλά χτυπήματα σε μία μόνο επίθεση. Τα αδέρφια μπορούσαν επίσης να διαχωρίσουν τα σώματά τους σε δύο ξεχωριστά άτομα, συνήθως όταν είχαν ενεργοποιήσει τη δεύτερη φάση της σφραγίδας που τους χάρισε ο Orochimaru. Με τη σειρά του ο Ukon μπορούσε να συγχωνεύσει το σώμα του με αυτό του αντιπάλου του, σκοτώνοντάς τον κατά κάποιο τρόπο εκ των έσω, καταστρέφοντας τα κύτταρα και τους ιστούς του, χωρίς ο ίδιος να παθαίνει τίποτα. Η τεχνική αυτή καλείται Kisei Kikai (τεχνική Καταστροφής Παρασιτικού Δαίμονα).
Άλλα Πιθανά Kekkei Genkai
Η χρήση του πηλού από τον Deidara και η Σιδερένια Άμμος του Τρίτου Kazekage. Άλλες ικανότητες, όπως η συμβίωση με έντομα της οικογένειας Aburame και η χρήστη ιστού αράχνης από τον Kidomaru, αποτελούν απλά οικογενειακά μυστικά και επιβεβαιωμένα από τα επίσημα databooks δεν αποτελούν Kekkei Genkai.
Κατηγορία:Naruto Κατηγορία:Υπερφυσικές ικανότητες ή δυνάμεις στη μυθοπλασία
1070 Τούνικα
Η Τούνικα (Tunica) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,66. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την ονομασία ενός γένους φυτών.
Φυσικά χαρακτηριστικά
Η μέση διάμετρος της Τούνικας εκτιμάται σε 36,38 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,077. Είναι άγνωστο αν και με ποια περίοδο περιστρέφεται η Τούνικα γύρω από τον εαυτό της.
Εξωτερικοί σύνδεσμοι
Τουνικα
Δάκτυλο κεφαλόποδου
Το δάκτυλο είναι η ακρινή περιοχή του πλοκα μιού κεφαλόποδου ή το πόδι καρκινοειδο ύς. Στα κεφαλόποδα, το δάκτυλο είναι στενή δομή με συχνά ασύμμετρη διάταξη μυζητήρων στην κοιλιακή περιοχή της παλάμης και έλλειψη ραχιαίας επιδερμίδας. Στα καρκινοειδή, το δάκτυλο είναι το έβδομο και τελικό τμήμα των θώρακικών εξαρτημάτων. Σε κάποια είδη από το δάκτυλο και τον πρόποδα σχηματίζεται μία δαγκάνα.
Βιβλιογραφία
Κατηγορία:Κεφαλόποδα
Μανδύας (μαλακίων)
Σε πολλά είδη μαλακίων η επιδερμίδα του μανδύα εκκρίνει ανθρακικό ασβέστιο και  κοντσιολίνη (πρωτεΐνη οστράκου), και δημιουργεί ένα κέλυφος. Οι γυμνοσάλιαγκες της θάλασσας προοδευτικά χάνουν το κέλυφός τους και απομένει ο μανδύας μόνο.
Η κοιλότητα του μανδύα
Η κοιλότητα του μανδύα είναι κεντρικό στοιχείο στη βιολογία των μαλακίων. Η κοιλότητα σχηματίζεται με φούστα του μανδύα, μια διπλή πτυχή του μανδύα που περικλείει έναν υδάτινο χώρο. Εκεί βρίσκονται τα όργανα  του μαλακίου: βράγχια, πρωκτό ς, οσφράδιο (osphradium), νεφριδιόποροι (nephridiopores), και γονόποροι γεννητικού τρήμματος (gonopores).
Η κοιλότητα του μανδύα λειτουργεί ως αναπνευστικός θάλαμος στα περισσότερα μαλάκια. Στα δίθυρα είναι συνήθως μέρος του συστήματος σίτισης. Σε ορισμένα μαλάκια η κοιλότητα του μανδύα αίθουσα επώασης, και στα κεφαλόποδα και μερικά δίθυρα, όπως τα χτένια, είναι κινητικό όργανο.
Ο μανδύας είναι πολύ μυώδης. Με συστολή του μανδύα, εκτοξεύεται νερό μέσα από ένα σωληνοειδές σιφόνι, τον υπονόμο, που μετακινεί το κεφαλόποδο. Στα γαστερόποδα είναι σαν "πόδι" για μετακίνηση πάνω από την επιφάνεια. Στα Patella το πόδι περιλαμβάνει όλη την κοιλιακή επιφάνεια του ζώου. Το πόδι των δίθυρων είναι όργανο εξελιγμένο μάλλον για σκάψιμο παρά για μετακίνηση.
Σχηματισμός του κέλυφους των μαλακίων
Το κέλυφος συντίθεται από τον μανδύα και αυξάνεται σε μέγεθος και δύναμη καθώς αναπτύσσεται το ζώο. Τα δομικά υλικά του κελύφους εκκρίνονται από τα εκτοδερμικά (επιθηλιακ ά) κύτταρα του μανδυακού ιστού.
Βιβλιογραφία
Κατηγορία:Μαλάκια
1071 Μπρίτα
Η Μπρίτα (Brita) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,239. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας.
Φυσικά χαρακτηριστικά
Η μέση διάμετρος της Μπρίτα εκτιμάται σε 50,29 χιλιόμετρα. Ο φασματικός τύπος της είναι Xk, ενώ το άλβεδό της είναι 0,0637. Η Μπρίτα περιστρέφεται γύρω από τον εαυτό της μία φορά κάθε 5 ώρες και 49 λεπτά.
Εξωτερικοί σύνδεσμοι
Μπριτα
Μανουέλ Μπέντο
Ο Μανουέλ Μπέντο (γενν. στις 25 Ιουνίου 1948 και απεβίωσε στις 1 Μαρτίου 2007) ήταν Πορτογάλος ποδοσφαιριστής. Υπήρξε τερματοφύλακας και αγωνίστηκε στην Μπενφίκα για 19 χρόνια από το 1972-73 μέχρι την αποχώρησή του το 1991-92 στα 44. Ξεκίνησε την καριέρα του στην Barreirense και στη συνέχεια πήγε στη Benfica το 1972-73. Το 1977 άρχισε να αγωνίζεται και με την εθνική ομάδα της χώρας του.Αγωνίστηκε μεταξύ άλλων στην τελική φάση του Παγκοσμίου Κυπέλλου του 1986 στο Μεξικό, όπου όμως ταλαιπωρήθηκε από τραυματισμό. Το 1990 αποσύρθηκε.
Πηγές
Μπέντο Μ Κατηγορία:Ποδοσφαιριστές Παγκοσμίου Κυπέλλου 1986 Κατηγορία:Ποδοσφαιριστές Ευρωπαϊκού Πρωταθλήματος 1984 Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές Μπενφίκα Κατηγορία:Ποδοσφαιριστές Πριμέιρα Λίγκα
Ροβέρτος Α΄ της Πάρμας
Ο Ροβέρτος Α΄ (Roberto I di Parma, 9 Ιουλίου 1848 - 16 Νοεμβρίου 1907) ήταν ο τελευταίος κληρονομικός δούκας της Πάρμας και της Πλακεντίας (1854 - 1859), οπότε και το δουκάτο ενσωματώθηκε στην ενωμένη Ιταλία.
Βιογραφία
Ο Ροβέρτος Κάρολος Λουδοβίκος Μαρία ήταν γιος και διάδοχος του Καρόλου Γ΄ της Πάρμας και της Λουίζας Μαρίας Θηρεσίας των Βουρβόνων, κόρης του Καρόλου Φερδινάνδου, Δούκα του Μπερρύ. Διαδέχθηκε σε ηλικία μόλις επτά ετών τον δολοφονηθέντα πατέρα του υπό την επίβλεψη της μητέρας του. Εγκατέλειψε τον θρόνο πέντε χρόνια μετά, όταν η Πάρμα κατελήφθη από τα στρατεύματα της Σαρδηνίας, που πραγματοποιούσαν την ένωση όλης της Ιταλίας υπό τον Βίκτωρα Εμμανουήλ Β΄. Παρά την έξωση, η οικογένεια διατήρησε όλα τα πλούτη της, πραγματοποιώντας ταξίδια σε όλη την Ευρώπη.
Οικογένεια
Νυμφεύτηκε (1869) στην εξορία την εξαδέλφη του Μαρία Πία των Βουρβόνων-Ισπανίας (1849-1882), κόρη του Φερδινάνδου Β΄ των Δύο Σικελιών. Πριν αυτή αποβιώσει κατά την γέννηση του τελευταίου της παιδιού, απέκτησαν:
Στη συνέχεια νυμφεύτηκε σε δεύτερο γάμο του την Μαρία Αντωνία των Μπραγκάνσα (1862-1959), τελευταία κόρη του έκπτωτου Μιχαήλ Α΄ της Πορτογαλίας, και παιδιά τους ήταν:
Αναφορές
Κατηγορία:Δούκες της Πάρμας Κατηγορία:Οίκος των Βουρβόνων-Πάρμας
Βολβόφυλλο το νυκτερινό
Το Βολβόφυλλο το νυκτερινό (Bulbophyllum nocturnum) είναι είδος ορχιδέας που ανακαλύφθηκε τον Νοέμβριο του 2011. Είναι ένα επιφυτικό φυτό των τροπικών δασών της Νέας Βρετανίας (Παπούα Νέα Γουινέα), το οποίο ξεχωρίζει από τα υπόλοιπα φυτά της οικογένειας των ορχιδέων (Orchidaceae), καθώς αποτελεί το μοναδικό γνωστό είδος ορχιδέας που ανθίζει τακτικά μέσα στη νύχτα και παραμένει κλειστό την ημέρα. Ένα άλλο είδος ορχιδέας που έχει αναφερθεί από ότι μπορεί να εμφανίζει μια παρόμοια συνήθεια, το Dendrobium amboinense, σύμφωνα με ορισμένους ανοίγει τα άνθη του τα μεσάνυχτα αλλά κλείνει λίγο πριν από το μεσημέρι (κατά άλλους ανοίγει τα άνθη του την αυγή). Το όνομα "nocturnum" δόθηκε στο φυτό λόγω αυτής της περίεργης συνήθειας. Ο τρόπος επικονίασης του παραμένει ασαφής, καθώς το λουλούδι παραμένει ανοιχτό για πολύ μικρό διάστημα.
Συναντάται σε υψόμετρο από 240–300 μέτρα (το δείγμα που μελετήθηκε συλλέχθηκε στον ποταμό Άνω Αργκούλο ). Τα φύλλα του έχουν μήκος 6,2 εκατοστά και 3,2 εκατοστά πλάτος. Όταν ανθίζει παράγει μίσχους 5 χιλιοστών και φέρει μόνο ένα άνθος, δύο εκατοστών μήκους. Τα σέπαλα του έχουν χρώμα «κιτρινωπό πράσινο» με μια κόκκινη απόχρωση κοντά στη βάση, ενώ τα πέταλα έχουν χρώμα προς το γκρίζο. Το χείλος έχει χρώμα σκούρο κόκκινο.
Παραπομπές
Κατηγορία:Χλωρίδα της Παπούα Νέας Γουινέας Κατηγορία:Ορχεοειδή
1648 Σάζνα
Η Σάζνα (Shajna) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,877. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του από το επώνυμο της ίδιας και του συζύγου της, Γρηγόρη Αμπράμοβιτς Σαζν.
Φυσικά χαρακτηριστικά
Ο φασματικός τύπος της Σάζνας είναι S (λιθώδης). Η Σάζνα περιστρέφεται γύρω από τον εαυτό της μία φορά κάθε 6 ώρες 24 λεπτά και 50 δευτερόλεπτα.
Εξωτερικοί σύνδεσμοι
Σαζνα
Αλιού Ντιένγκ
Ο Αλιού Ντιένγκ (Aliou Dieng, 16 Οκτωβρίου 1997) είναι επαγγελματίας ποδοσφαιριστής από το Μάλι, ο οποίος αγωνίζεται ως αμυντικός μέσος για την αλγερινή Κλαμπ ντ΄Αλζέ.
Διεθνής σταδιοδρομία
Έχει αγωνιστεί με την Εθνική Μάλι U23 και με την Εθνική Μάλι.
Εξωτερικοί σύνδεσμοι
Κατηγορία:Ποδοσφαιριστές από το Μάλι Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Μάλι Κατηγορία:Ποδοσφαιριστές Τζολιμπά ΑΚ Κατηγορία:Ποδοσφαιριστές ΜΚ Αλζέ Κατηγορία:Ποδοσφαιριστές Πρωταθλήματος Αλγερίας
Τυνησιακές προεδρικές εκλογές (2014)
Οι τυνησιακές προεδρικές εκλογές διεξήχθησαν στην Τυνησία στις 23 Νοεμβρίου 2014, έναν μήνα μετά τις βουλευτικές εκλογές. Ήταν οι πρώτες τακτικές προεδρικές εκλογές μετά την Τυνησιακή Επανάσταση του 2011 και την υιοθέτηση νέου συντάγματος τον Ιανουάριο του 2014.
Καθώς κανείς υποψήφιος δεν συγκέντρωσε στον πρώτο γύρο το απαιτούμενο ποσοστό, χρειάστηκε να διεξαχθεί δεύτερος γύρος στις 21 Δεκεμβρίου, ανάμεσα στον Μονσέφ Μαρζουκί και στον υποψήφιο του Nidaa Tounes Μπέτζι Καΐντ Εσέμπσι. Στις 22 Δεκεμβρίου τα επίσημα στοιχεία έδειξαν ότι ο Εσέμπσι κέρδισε τις εκλογές, με ποσοστό 55,68% στον τελικό γύρο.
Αποτελέσματα
Στον πρώτο γύρο προηγήθηκαν οι Εσέμπσι και Μαρζουκί με ποσοστά 39% και 33% αντίστοιχα.
Έπειτα από τη διεξαγωγή του δεύτερου γύρου και το κλείσιμο των καλπών στις 21 Δεκεμβρίου 2014, ο Εσέμπσι κήρυξε τη νίκη του μιλώντας στην τοπική τηλεόραση και αφιέρωσε τη νίκη του στους "μάρτυρες της Τυνησίας". Την επόμενη ημέρα ανακοινώθηκε επίσημα ότι ο Εσέμπσι κέρδισε με 55,6%. Το Associated Press ανέφερε ότι οι εκλογές ήταν ελεύθερες και δίκαιες. Πρόεδρος, 23 Νοεμβρίου και 21 Δεκεμβρίου 2014 ! colspan="2" rowspan="2" style="text-align:left;" | Υποψήφιοι ! rowspan="2" style="text-align:left;" | Κόμματα ! colspan="2" | 1ος γύρος ! colspan="2" | 2ος γύρος ! width="60" | Ψήφοι ! width="30" | % ! width="65" | Ψήφοι ! width="30" | % ! colspan="3" style="text-align:left;" | Σύνολο ! 3.267.569 ! 100% ! 3.110.042 ! 100%
Πρώτος γύρος: πρώτα αποτελέσματα και συμμετοχή, δεύτερος γύρος: πρώτα αποτελέσματα
Παραπομπές
2014 Προεδρικες
Γενικές εκλογές της Τόνγκα 2014
Γενικές εκλογές διεξήχθησαν στην Τόνγκα στις 27 Νοεμβρίου 2014. Όλες οι 26 εκλεγμένες έδρες στο μονοθάλαμο κοινοβούλιο αναδείχθηκαν μέσω των εκλογών, παρότι ο μονάρχης, ενεργώντας έπειτα από τις συμβουλές του πρωθυπουργού του, διατηρεί την πιθανότητα να διορίζει τα μέλη του υπουργικού συμβουλίου εκτός του κοινοβουλίου, προσδίδοντάς τους μία έδρα ex officio στο Κοινοβούλιο.
1072 Μάλβα
Η Μάλβα (Malva) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,71. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την επιστημονική (λατινική) ονομασία του φυτού μολόχα.
Γενικές εκλογές της Τόνγκα 2014
Ήταν οι δεύτερες εκλογές που έγιναν με τον εκλογικό νόμο του 2010.
1072 Μάλβα
Φυσικά χαρακτηριστικά
Η μέση διάμετρος της Μάλβα εκτιμάται σε 45,05 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,055. Η Μάλβα περιστρέφεται γύρω από τον εαυτό της μία φορά κάθε 10 ώρες και 5 λεπτά.
Γενικές εκλογές της Τόνγκα 2014
Δικαίωμα ψήφου είχαν όλοι οι Τονγκανοί ηλικίας 21 ετών και άνω.
1072 Μάλβα
Εξωτερικοί σύνδεσμοι
Μαλβα
Γενικές εκλογές της Τόνγκα 2014
Παραπομπές
2014
1649 Φαμπρ
Ο Φαμπρ (Fabre) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,864. Ανακαλύφθηκε το 1951 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Ερβέ Φαμπρ (Hervé Fabre).
Εξωτερικοί σύνδεσμοι
Φαμπρ
Μεσογειακός καρδινάλιος
μικρογραφία|Μεσογειακός καρδινάλιος (Apogon imberbis), [[Θύμαινα|Νήσος Θύμαινα]] Ο μεσογειακός καρδινάλιος ή καρδινάλιος, ή κρεμμύδι, ή κρεμμυδόψαρο ή τσιμπούκι με επιστημονική ονομασία Apogon imberbis είναι είδος ψαριού που ανήκει στην οικογένεια των Απωγωνιδών (Apogonidae) της τάξης των Perciformes.
Κατανομή-Ενδιαίτημα
Είναι είδος ευρέως διαδεδομένο σε όλη Μεσόγειο και κατά μήκος των θερμών εύκρατων και τροπικών ακτών του ανατολικού Ατλαντικού από την Πορτογαλία έως τον Κόλπο της Γουινέας. Απαντά σε βραχώδεις βυθούς και σε σπήλαια μέχρι περίπου τα 200μ., αν και κατά τους θερινούς μήνες συναντάται σε πιο ρηχά νερά.
Περιγραφή
Ο μεσογειακός καρδινάλιος έχει ένα συμπιεσμένο, ωοειδές σώμα με μεγάλο κεφάλι και πολύ μεγάλους οφθαλμούς μαύρου χρώματος που φέρουν δύο οριζόντιες λευκές ραβδώσεις. Έχει μεγάλο, λοξό στόμα με προεξέχουσα κάτω γνάθο, με μικρά δόντια σε λαχνοειδείς σειρές στην κάτω γνάθο, τα υπερώια και την ύνιδα. Το θωρακικό πτερύγιο είναι μακρύ, φθάνει τουλάχιστον στην αρχή του εδρικού πτερυγίου. Το πρώτο ραχιαίο με έξι σκληρές άκανθες (D1 VI) είναι πιο χαμηλό του δεύτερου ραχιαίου με μία σκληρή και 9-10 μαλακές ακτίνες (D2 I/9-10) πτερυγίου. Τα λέπια είναι μεγάλα και κτενοειδή, με την πλευρική γραμμή να αριθμεί 22-30 λέπια. Το σώμα και τα πτερύγια είναι πορτοκαλοκόκκινου χρώματος, πιο σκούρο στην πίσω και πάνω επιφάνεια του κεφαλιού. Κατά μήκος της βάσης του ουραίου πτερυγίου, υπάρχουν δύο ή τρεις σκούρες κηλίδες, οι οποίες κάποιες φορές ενώνονται μεταξύ τους. Το μέγιστο σταθερό μήκος (SL) είναι 15εκ., αν και τα άτομα 10–12 εκ. είναι τα πιο κοινά. Η ηλικία μπορεί να φτάσει μέχρι πέντε έτη.
Βιολογία
Τρέφεται με μικρά ψάρια, ασπόνδυλα και πλαγκτόν. Την ημέρα καταφεύγει σε σκιές βράχων, σπηλιές ή προστατευμένες περιοχές με περιορισμένες κινήσεις, ενώ τη νύχτα βγαίνει σε ανοιχτά νερά για την αναζήτηση τροφής. Αναπαράγεται από τον Ιούνιο έως τον Σεπτέμβριο. Παρουσιάζει εσωτερική γονιμοποίηση. Ανήκει στα στομοεπωάζοντα ψάρια, αφού τα αυγά γεννιούνται από το θηλυκό μέσα στη στοματική κοιλότητα του αρσενικού, το οποίο στη συνέχεια σταματάει να τρέφεται και τα επωάζει μέχρι να εκκολαφθούν. Στην στοματική κοιλότητα αρσενικού ατόμου ολικού μήκους 10 εκ., έχουν μετρηθεί μέχρι περίπου 22000 αυγά.
Αλιεία
Ο μεσογειακός καρδινάλιος χρησιμοποιείται περιστασιακά ως δόλωμα για το ψάρεμα με αγκίστρια και πετονιά, αλλά σε ορισμένες περιοχές καταναλώνεται ως τροφή από τον άνθρωπο.
Παραπομπές
Κατηγορία:Ψάρια ελληνικών θαλασσών
Συμφωνία Κυρίων
Η Συμφωνία Κυρίων (αγγλ. Gentleman's Agreement) είναι δραματική ταινία παραγωγής 1947 σε σκηνοθεσία Ελία Καζάν με πρωταγωνιστές τον Γκρέγκορι Πεκ, την Ντόροθι ΜακΓουϊαρ, τον Τζον Γκάρφιλντ, τη Σελέστ Χολμ και τον Ντιν Στόκγουελ. Η ταινία που ασκεί κριτική στο ρατσισμό και τις προκαταλήψεις της αμερικανικής κοινωνίας είναι βασισμένη στο ομώνυμο μυθιστόρημα της Λόρα Χόμπσον και τιμήθηκε με τρία βραβεία Όσκαρ μεταξύ των οποίων και με Όσκαρ Καλύτερης Ταινίας.
Το 2017 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Υπόθεση
Ο Φίλιπ Γκριν (Γκρέγκορι Πεκ) είναι ένας συγγραφέας με κύρος που αναλαμβάνει να γράψει μια σειρά άρθρων πάνω στο φαινόμενο του αντισημιτισμού στις Η.Π.Α. για χάρη ενός περιοδικού. Αρχικά δε δείχνει μεγάλο ενδιαφέρον πάνω στο θέμα δεδομένου ότι δεν ξέρει από που να ξεκινήσει. Τότε του έρχεται η ιδέα να παραστήσει τον Εβραίο για μερικούς μήνες για να αναλύσει τη συμπεριφορά των συμπολιτών του απέναντί του. Θα χρειαστεί ελάχιστος καιρός για να βιώσει το φαινόμενο του ρατσισμού και της προκατάληψης τόσο από τους συνεργάτες του όσο και από την κοπέλα του Κάθι Λέισι (Ντόροθι Μακ Γκουάιαρ), η οποία δηλώνει φιλελεύθερη και ανοικτόμυαλη. Μαθαίνει επίσης ότι η γραμματέας του Ιλέιν Γουέλς (Τζουν Χάβοκ) είναι στην πραγματικότητα Εβραία που αναγκάστηκε να αλλάξει όνομα προκειμένου να προσληφθεί από το "φιλελεύθερο" περιοδικό το οποίο του ανέθεσε τη δουλειά. Ο Γκριν σύντομα βρίσκεται απομονωμένος από τους γύρω του...
Πληροφορίες παραγωγής
Ο αντίκτυπος της παγκόσμιας διαμάχης και του πολέμου ήταν ακόμη ορατός στις Η.Π.Α. του 1947. Ο θρίαμβος στον Β' Παγκόσμιο Πόλεμο έφερε τους Αμερικανούς σε θέση ισχύος ως υπερδύναμη (ενώ έμελλε να ακολουθήσει ο Μακαρθισμός και το κυνήγι των μαγισσών του Κομμουνισμού) και η περίοδος ευνοούσε στο να τεθούν ερωτήματα γεμάτα κουράγιο. Πολλοί Αμερικάνοι είχαν ακόμη ζωντανές της μνήμες του ναζιστικού και ιαπωνικού εφιάλτη κι υπήρχαν εκείνοι που αναρωτούνταν αν υπήρχαν σπέρματα ρατσισμού και στην ίδια τους την πατρίδα. Όσον αφορά τους Εβραίους για παράδειγμα, ήταν σίγουρο ότι δεν υπήρχε κάποιο είδος ρατσισμού; Ο Ντάριλ Ζάνουκ της 20th Century Fox ήθελε πάση θυσία να κάνει την παραγωγή μιας ταινίας που να καταδικάζει τις προκαταλήψεις και το ενδιαφέρον του κίνησε το μυθιστόρημα της Λόρα Χόμπσον του οποίου η μεταφορά πέρα από την ψυχαγωγία θα περνούσε κοινωνικά μηνύματα στο θεατή. Ο Ζάνουκ ωθήθηκε επίσης στο να πραγματοποιήσει την ταινία όταν του αρνήθηκε η είσοδος στο Country Club του Λος Άντζελες όταν κάποιοι συμπέραναν εσφαλμένα ότι ήταν Εβραίος. Απευθύνθηκε λοιπόν στον σεναριογράφο Μος Χαρτ και τον έπεισε να μεταφερθεί στο Χόλυγουντ. Έπειτα απευθύνθηκε στον Ελία Καζάν, ο οποίος πέρα από τις επιτυχημένες θεατρικές παραγωγές που είχε σκηνοθετήσει, είχε κάνει μεγάλο όνομα στο Χόλυγουντ ως σκηνοθέτης που ήξερε να συνεργάζεται με τους ηθοποιούς αποσπώντας εξαιρετικές ερμηνείες, μετά την επιτυχία της ταινίας του 1945 Χαμένα Νιάτα (A Tree Grows In Brooklyn, 1945).
Διανομή ρόλων
Πρώτη επιλογή για το ρόλο του Φίλιπ Γκριν ήταν ο Κάρι Γκραντ που αρνήθηκε το ρόλο, ο οποίος δόθηκε τελικά στον Γκρέγκορι Πεκ. Ο Πεκ κατάλαβε τη σημασία της ταινίας και δέχτηκε το ρόλο παρά τις αντιρρήσεις του μάνατζέρ του που τον συμβούλεψε να απορρίψει το ρόλο. Ο εβραϊκής καταγωγής ηθοποιός Τζον Γκάρφιλντ αποφάσισε να δεχτεί ένα δευτερεύοντα ρόλο στην ταινία προκειμένου να συμμετάσχει σε εκείνη.
Διχογνωμία
Θύελλα αντιδράσεων ξέσπασε στους κινηματογραφικούς κύκλους του Χόλυγουντ. Οι υπόλοιποι παραγωγοί ταινιών που ήταν ως επί το πλείστον Εβραίοι προσέγγισαν το Ζάνουκ ζητώντας του να μην πραγματοποιήσει την ταινία, καθώς θα δημιουργούσε προβλήματα. Επίσης τον προειδοποίησαν ότι η ταινία επρόκειτο να υποστεί λογοκρισία από τον κώδικα Χέιζ, λόγω της θεματολογίας της. Υπήρχε επίσης φόβος ότι ο ρόλος της Κάθι Λέισι που ήταν διαζευγμένη και επρόκειτο να υποδυθεί η Ντόροθι ΜακΓουαίαρ, θα έθιγε τη Λεγεώνα της Κοσμιότητος. Η ταινία όμως πραγματοποιήθηκε όμως με μεγάλο κουράγιο και τα γυρίσματα έγιναν στο Κονέκτικατ.
Βραβεία Όσκαρ
right|thumb|Η Ντόροθι ΜακΓκουάιαρ και ο Γκρέγκορι Πεκ σε απόσπασμα από την ταινία.Η προβολή της ταινίας συνοδεύτηκε από θετικές κριτικές και οι κριτικοί την τίμησαν με πολλά βραβεία κατά την περίοδο που προηγείται της βραδιάς των Όσκαρ (2 βραβεία των κριτικών της Νέας Υόρκης, τέσσερις Χρυσές Σφαίρες, εκ των οποίων και μια για τον Ντιν Στόκγουελ που υποδύθηκε το μικρό γιο του Πεκ). Η ταινία προτάθηκε για 8 όσκαρ και βραβεύτηκε με τρία, κατατροπώνοντας μια άλλη ταινία που ασκεί κριτική στον κοινωνικό ρατσισμό το Διασταυρωμένα Πυρά (Crossfire) του Έντουαρντ Ντμίτρικ.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Διαχρονικότητα
Η ταινία έχει διατηρήσει τη φρεσκάδα της μέχρι και σήμερα, κυρίως λόγω της διαχρονικότητας του θέματος που πραγματεύεται και αποτελεί πλέον συνώνυμο κριτικής για το ρατσισμό κάθε μορφής. Ο ίδιος ο Καζάν κατάλαβε τη δύναμη του σεναρίου που είχε στα χέρια του και δήλωσε: ''Όλα όσα φαίνονται εξιδανικευμένα στην ταινία, ακουλουθούν κάποια κλισέ. Αλλά πρέπει κανείς να κάνει αναδρομή στις Αμερικανικές ταινίες μέχρι και το 1946, όπου δεν υπήρξε ποτέ αναφορά στη λέξη Εβραίος μέχρι και τη Συμφωνία Κυρίων. Για πρώτη φορά υπήρξε κάποιος που υποστήριξε ότι οι Η.Π.Α. είναι μια χώρα γεμάτη αντισημίτες, οι οποίοι είτε το ξέρουν ή όχι, βρίσκονται ανάμεσά μας και μπορεί να είναι οι καλύτεροι άνθρωποι ή έστω οι πιο φιλελεύθεροι.''
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Όσκαρ Καλύτερης Ταινίας Κατηγορία:Ταινίες παραγωγής 20th Century Fox Κατηγορία:Ταινίες του 1947 Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Αμερικανικές δραματικές ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Αγγλόφωνες ταινίες Κατηγορία:Ταινίες με θέμα τον ρατσισμό Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Ελία Καζάν Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας
Θάνατοι το 1974
Δεκέμβριος
Κατηγορία:1974
Εξαγωγή πληροφοριών
Η εξαγωγή ή εξόρυξη πληροφοριών είναι ένα είδος ανάκτησης πληροφοριών από μη δομημένα ή ημιδομημένα δεδομένα (unstructured or semi-structured data – τυπικά κείμενα γραμμένα σε φυσική γλώσσα, ιστοσελίδες κ.α.) και αποτελεί κλάδο της σύγχρονης Επιστήμης των υπολογιστών. Είναι βασισμένη στην τεχνολογία της Επεξεργασίας του φυσικού λόγου.
Γενικά
Πρακτικά, συνίσταται στην αναγνώριση συγκεκριμένου είδους πληροφοριών, όπως κύρια ονόματα (ονόματα ανθρώπων, τοπωνύμια, ονόματα εταιρειών, ημερών, μηνών, κτλ.), χρονικές πληροφορίες (ημερομηνίες), σχέσεις και γεγονότα από (συνήθως) ηλεκτρονικά κείμενα. Απώτερος στόχος της εξαγωγής πληροφοριών είναι η «κατανόηση» των βασικών συστατικών του υπό ανάλυση κειμένου, τα οποία αργότερα μπορούν να χρησιμοποιηθούν από εφαρμογές όπως αυτόματη εξαγωγή περιλήψεων κειμένων, αυτόματη απάντηση ερωτήσεων, αυτόματη μετάφραση κ.α.
Τα βασικά στάδια της εξαγωγής πληροφοριών είναι συνήθως πέντε, σύμφωνα με τον οδηγό των συνεδρίων MUC (Message Understanding Conference):
Η έρευνα στην Εξόρυξη πληροφοριών επηρεάστηκε σε μεγάλο βαθμό από τα MUC συνέδρια, τα οποία δημοσίευαν τα αποτελέσματα διαγωνισμών μεταξύ συστημάτων που επιχειρούσαν εξαγωγή πληροφοριών σε κείμενα που περιγράφουν καθημερινές ειδήσεις.
Σημασία της εξαγωγής πληροφοριών
Ο ρόλος της Εξαγωγής πληροφοριών, στα πλαίσια της Ανάκτησης πληροφοριών και Διαχείρισης γνώσης, είναι η αναγνώριση εξειδικευμένης πληροφορίας και η εξαγωγή γνώσης από μη δομημένα δεδομένα με μηχανικό (αυτόματο) τρόπο. Αντίθετα με την κλασσική Ανάκτηση πληροφοριών, σύμφωνα με την οποία η αναζήτηση γίνεται με βάση συγκεκριμένες λέξεις-κλειδιά και το αποτέλεσμα περιλαμβάνει μόνο κείμενα στα οποία βρίσκεται (ενδεχομένως) η χρήσιμη πληροφορία, η Εξόρυξη πληροφοριών στοχεύει ακριβώς στην αναγνώριση της χρήσιμης μόνο πληροφορίας και το περιβάλλον (context) στο οποίο αυτή εμφανίζεται.
Δεδομένου του μεγάλου όγκου πληροφοριών που παράγονται και διακινούνται σήμερα (κύριο χαρακτηριστικό του διαδικτύου) το ζητούμενο στις μέρες μας είναι όχι απλώς η κατοχή της πληροφορίας – ο οποιοσδήποτε σήμερα μπορεί να έχει πρόσβαση σε σχετικά οποιαδήποτε πληροφορία – αλλά η διαχείριση της πληροφορίας και ο εντοπισμός της «σχετικής» πληροφορίας. Έτσι, ενώ με μια κλασσική μηχανή αναζήτησης ο ενδιαφερόμενος θα λάβει ως απάντηση ένα σύνολο κειμένων που ενδεχομένως περιέχουν την απάντηση που περιμένει, η Εξόρυξη πληροφοριών στοχεύει στην απάντηση και μόνο σε αυτή.
Οι εφαρμογές μιας τέτοιας τεχνολογίας είναι πραγματικά αμέτρητες.
Αποτελέσματα – επιδόσεις
Οι επιδόσεις αναλόγων συστημάτων που έχουν παρουσιαστεί κατά καιρούς σε συνέδρια και ερευνητικές εργασίες αναφέρονται σε έρευνα πάνω σε συγκεκριμένους τομείς (κείμενα γραμμένα για συγκεκριμένους θεματικούς χώρους) και διαφέρουν ανάλογα με το είδος της πληροφορίας που στοχεύουν να αναγνωρίσουν. Έτσι, αναφορικά με της πέντε προαναφερθείσες κατηγορίες της Εξαγωγής πληροφοριών, έχουν παρατηρηθεί τα κάτωθι:
Όσο προχωράμε από την αναγνώριση κυρίων ονομάτων προς την αναγνώριση σχέσεων μεταξύ γεγονότων η δυσκολία αυξάνεται εκθετικά, αφού εξάλλου τα μετέπειτα στάδια ανάλυσης εξαρτώνται σε μεγάλο βαθμό στα προγενέστερα. Έχοντας ως δεδομένο το γεγονός αυτό, η αναγνώριση κυρίων ονομάτων επιτυγχάνεται κατά 93% περίπου (Cunningham, 2000) και, λαμβάνοντας υπ’ όψιν το γεγονός ότι ένας άνθρωπος δε μπορεί να επιτύχει το 100%, μπορούμε να ισχυριστούμε πως τα συστήματα αναγνώρισης ονομάτων τα καταφέρνουν το ίδιο ή σχεδόν το ίδιο καλά με τον άνθρωπο.
Όμως, τα επόμενα στάδια ανάλυσης δεν εφαρμόζονται με την ίδια επιτυχία. Τα αποτελέσματα που δημοσιεύονται είναι ενδεικτικάπερισσότερες πληροφορίες εδώ. Τελικά, η αναγνώριση γεγονότων (που είναι ο κύριος στόχος της εξαγωγής πληροφοριών) δεν εφαρμόζεται με μεγάλη επιτυχία ούτε αυτή: τα καλύτερα συστήματα αναφέρουν επιδόσεις της τάξεως του 60%, σύμφωνα με τα πρακτικά των συνεδρίων MUC. Τα νούμερα που αναφέρονται εδώ δηλώνουν κατά προσέγγιση την επίδοση των συστημάτων και είναι το F-measure των αποτελεσμάτων.
Δεύτερον, η σχετική έρευνα έχει γίνει πιο εντατική τα τελευταία χρόνια. Συνεχώς προτείνονται νέες μέθοδοι κατασκευής αναλόγων αρχιτεκτονικών και συστημάτων οι οποίες στοχεύουν σε καλύτερες επιδόσεις και στην απλοποίηση της επέκτασης της λειτουργίας υπαρχόντων συστημάτων σε νέους τομείς και νέες γλώσσες. Έμφαση δίνεται κυρίως στην ανάπτυξη ειδικών συστημάτων μέσω αυτόματης εκμάθησης της γλωσσικής πληροφορίας και των ιδιαιτεροτήτων του χώρου από το ίδιο το σύστημα. Στο μέλλον, λοιπόν, είναι βέβαιο ότι θα έχουμε καλύτερα συστήματα και σαφώς καλύτερες επιδόσεις.
Βιβλιογραφία
Κατηγορία:Τεχνητή νοημοσύνη
1073 Γκελλιβάρα
Η Γκελλιβάρα (Gellivara) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,54. Ανακαλύφθηκε το 1923 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την κωμόπολη Γκελιβάρε της Σουηδίας, από την περιοχή της οποίας πολλοί αστρονόμοι από διάφορες χώρες παρατήρησαν την ολική έκλειψη ηλίου της 29ης Ιουνίου 1927 (αρκετές ονομασίες αστεροειδών δίνονται αρκετά χρόνια μετά την ανακάλυψή τους).
Φυσικά χαρακτηριστικά
Η μέση διάμετρος της Γκελλιβάρα εκτιμάται σε 35,72 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0241. Η Γκελλιβάρα περιστρέφεται γύρω από τον εαυτό της μία φορά κάθε 11 ώρες και 19 λεπτά.
Εξωτερικοί σύνδεσμοι
Γκελλιβαρα
Ιστορία του ελληνικού θεάτρου στην Αμερική
Από την άφιξη των πρώτων Ελλήνων μεταναστών αμέσως μετά την Επανάσταση του 1821, το 1903 ανακαλύπτεται ο πρώτος Έλληνας μετανάστης ερασιτέχνης ηθοποιός στο Σικάγο, κάποιος Δημήτρης Μανουσόπουλος. Την ίδια χρονιά, το 1903, φθάνει στην Αμερική ο ηθοποιός Διονύσιος Ταβουλάρης, με σκοπό την σύσταση ελληνικού Θεάτρου, κάτι που δεν πραγματοποιήθηκε ποτέ.
Αρχές 20ού αιώνα
Το Μάρτιο του 1909, φθάνει στην Αμερική άλλος ένας επίσης γνωστός ηθοποιός, ο Νικόλαος Λεκατσάς. Επιχειρεί εκτεταμένη περιοδεία: Μασαχουσέτη, Φιλαδέλφεια, Πίτσμπουργκ, Καλιφόρνια, Σαν Φρανσίσκο. Το 1920 χάνονται τα ίχνη του. Κάποιοι ομογενείς τον ανακαλύπτουν στη Φιλαδέλφεια τρία χρόνια αργότερα άρρωστο και εξαντλημένο.
Ένας άλλος ονομαστός πρωταγωνιστής του ελληνικού θεάτρου γίνεται γνωστός μέσα από την τέχνη του στους ομογενείς της Αμερικής, την εποχή που ο Λεκατσάς κηδεύεται με έρανο στη Φιλαδέλφεια. Είναι ο Ευτύχιος Βονασέρας. Διαπνέεται από το ίδιο όραμα των Ταβουλάρη και Λεκατσά, δηλαδή τη δημιουργία μόνιμου εθνικού θεατρικού σχήματος στην Αμερική. Ξεκινάει με την δημιουργία δραματικής σχολής. Οι παραστάσεις συνεχίσθηκαν με ρεπερτόριο υψηλών απαιτήσεων (Ίψεν, Σαίξπηρ, Χάουπτμαν, Σούντερμαν, κτλ). Οι προσπάθειές του Βονασέρα να δημιουργηθεί σταθερή και μόνιμη θεατρική σκηνή στο περιβάλλον των ομογενών συνεχίστηκαν για πέντε χρόνια, όμως τα ίχνη του χάνονται μετά το 1927. Εντοπίστηκε το άψυχο σώμα του στο νεκροτομείο της Νέας Υόρκης το 1928.
Το 1907, καταγράφεται μια ακόμα απόπειρα ερασιτεχνών στο Σικάγο, όπου παρουσιάζεται ο «Αγαπητικός της Βοσκοπούλας», και η προσπάθεια συνεχίστηκε με έργα πατριωτικά. Όμως ο αρχαιότερος και μονιμότερος θεατρικός όμιλος ήταν ο «Δραματικός Θίασος Σοφοκλής», που ίδρυσε στην Νέα Υόρκη το 1907 ο Γεώργιος Βοργής με πρωταγωνίστρια την σύζυγο του.
Δεκαετίες του '10 και του '20
Για την δεκαετία 1907-1917 άξιος αναφοράς είναι ο Νικόλαος Ματσούκας, ο οποίος για ένα χρονικό διάστημα ίδρυσε και διηύθυνε το «Arbe theater», καθώς και ο Πέτρος Κοτοπούλης, που σχημάτισε κι αυτός θίασο και για αρκετό καιρό έπαιζε τα έργα: «Γενοβέφα», «Γκόλφω», «Κασσιανή» και «Οθέλο».
Από το 1927 και μετά εμφανίζονται δύο θίασοι. Ο πρώτος (1927) είναι του Αριστείδη Παρίση, ενώ στον δεύτερο (1928) ηγείται η Βρισηίδα Παντοπούλου και την ίδια εποχή καταφθάνει στη Νέα Υόρκη η Αθηναία σουμπρέτα Λολότα Ιωαννίδου και αμέσως συγκροτεί θίασο.
Ανάμεσα στους θιάσους γίνονται ανακατατάξεις. Ορισμένοι ηθοποιοί φεύγουν από τον ένα θίασο και πάνε στον άλλο, ενώ μερικοί δημιουργούν δικά τους σχήματα. Για παράδειγμα, ο Θεόδωρος Ποφάντης, μέλος του θιάσου της Βρισηίδας Παντοπούλου, μαζί με το Γιάννη Θύμιο, την Άννα και τον Νίκο Παρση, τον Νίκο Ζαμπουκαγιά και με άλλους που έχουν αποσπασθεί από τα υπάρχοντα συγκροτήματα, σχηματίζει δικό του θίασο, με την επωνυμία «Αθηναϊκή Οπερέτα».
Το 1929 καταφθάνει ένας ακόμα πολυπρόσωπος θίασος από την Αθήνα με θιασάρχη τον Μίκη Ιακωβίδη, η «Εθνική ελληνική σκηνή». Σε αυτόν συμμετέχουν οι Σπύρος και Λέλα Πατρικίου, Πέρσα Βλάχου, Ειρήνη Βασιλάκη, Χαρίκλεια Τρίχα, Άγγελος Κύρου, ο βαθύφωνος Τρύφων Κατσώνης, Αλέκος Αναστασιάδης, Γιώργος Καρέζος κ.α. οι παραστάσεις του δόθηκαν σε κεντρικό Θέατρο του Μπρόντγουεϊ με ποικίλο δραματολόγιο: οπερέτες, επιθεωρήσεις, ελληνικά και ξένα δράματα και κωμωδίες.
Χαρακτηριστική είναι η περίπτωση κάποιων ηθοποιών που επιλέγουν τη μόνιμη εγκατάσταση κι αποκτούν την αμερικανική υπηκοότητα, όπως συνέβη με τους Γεράσιμο Κουρούκλη, Γιάννη και Κατίνα Θύμιου, τον Κώστα Καζή, τον Μανώλη Διαμαντή και τον Νίκο Ζαμπουκαγιά, οι οποίοι μαζί με τους Ηρώ Κιβεριου, Σωκράτη Σκιαδά, Άρη Μαλιαγρό, ιδρύουν τοπικό θίασο με διευθυντή τον Ορφέα Καραβία.
Αυτοί οι εξ Ελλάδος ηθοποιοί και άλλοι πολλοί που έχουν μεταναστεύσει στην Αμερική συναντώνται αργότερα σε διάφορες πολιτείες της Αμερικής, να οργανώνουν κατά καιρούς και για πολλά χρόνια θεατρικές παραστάσεις, διατηρώντας έτσι το ελληνικό θέατρο στην αμερικανική ήπειρο.
Ένας «ντόπιος» θίασος
Το 1936 δημιουργείται ένας "ντόπιος" θίασος με ηθοποιούς που είχαν εγκατασταθεί μόνιμα στην Αμερική και με επικεφαλής τους Γεράσιμο Κουρούκλη, Γιάννη και Κατίνα Θύμιου, Κώστα και Έλενα Καζή, Δημητρη Λυγίζο, Φωφώ Λούκα, Κούλα Γκιουζέπε, Φώτη Αργυρόπουλο, Μαρία Ποφάντη, Νίκο Μπατζή, Κώστα και Αριάδνη Ζαμπουκαγιά. Ο θίασος αυτός θα συνεχίσει να δίνει παραστάσεις περιστασιακά, γιατί τα περισσότερα, αν όχι όλα τα μέλη του ασκούσαν και άλλα επαγγέλματα για βιοπορισμό έως το 1939.
Το 1939 φθάνει στην Αμερική η Αλίκη Θεοδωρίδου, κόρη της Κυβέλης, και με τη βοήθεια ντόπιων ηθοποιών κάνει την πρώτη της εμφάνιση στη Νέα Υόρκη με το «Κουρέλι» του Νικοντέμι και μάλιστα στα ελληνικά. Αφού έγινε και εκείνη μόνιμη κάτοικος Αμερικής, με την συνεργασία και συμπαράσταση του συζύγου της, Πολ Νορ, σχηματίζει κατά καιρούς θεατρικά σχήματα με Αμερικανούς και Ελληνοαμερικανούς ηθοποιούς, παρουσιάζοντας έργα αποκλειστικά στην αγγλική γλώσσα, απευθυνόμενα στο ξενόγλωσσο αμερικανικό κοινό.
Β' Παγκόσμιος Πόλεμος και μεταπολεμική περίοδος
Στα χρόνια του Β’ Παγκοσμίου Πολέμου, αρκετοί πλέον μόνιμα εγκατεστημένοι Έλληνες ηθοποιοί στην Αμερική θα σχηματίσουν θεατρικά συγκροτήματα, συμμετέχοντες αφιλοκερδώς σε φιλανθρωπικές παραστάσεις με πατριωτικά έργα και πολεμικές επιθεωρήσεις.
Στη διάρκεια της μεταπολεμικής περιόδου και έως σήμερα θα συνεχίσουν να επισκέπτονται την Αμερική, εκτός από το Εθνικό Θέατρο πολλοί θίασοι. Παράλληλα, οι τοπικές θεματικές προσπάθειες θα συνεχίζουν και αυτές να δραστηριοποιούνται, οργανώνοντας αραιά και που παραστάσεις κυρίως στην Νέα Υόρκη και Σικάγο.
1957-1967
Το 1957 εγκαταστάθηκε μόνιμα στην Αμερική ο Αδαμάντιος Λεμός, ο οποίος κατάφερε να δημιουργήσει ένα έστω μικρό θεατρόφιλο κοινό, ασχολούμενος με όλες τις ειδικότητες που απαιτεί ένα θέατρο.
Έτσι, στις 8 Οκτωβρίου 1963 ιδρύεται τελικά ο «Οργανισμός Ελληνικού Θεάτρου Αμερικής» (The Hellenic Theater Foundation of America) στο ελληνικό προξενείο της Νέας Υόρκης, ως σωματείο μη κερδοσκοπικού χαρακτήρα, με οικοδεσπότη τον τότε γενικό πρόξενο Βασίλη Βιτσαξή. Η τελετή μαγνητοσκοπήθηκε και μεταδόθηκε στην Ελλάδα από την ΕΙΡ και τη «Φωνή της Αμερικής». Δυο χρόνια αργότερα, ο Οργανισμός αποκτά μόνιμη θεατρική στέγη στην κεντρικότερη περιοχή του Μανχάταν, το «Maidman Playhouse» (416 West 42 Street), μεταξύ 6ης και 7ης Λεωφόρου.
Ο Οργανισμός αντιμετώπισε προβλήματα στη λειτουργία του κατά τη διάρκεια των χρόνων της επταετούς δικτατορίας, καθώς εξαρτιόταν από το ελληνικό κράτος.
Πηγές
Κατηγορία:Ιστορία του θεάτρου Κατηγορία:Ελληνικό θέατρο
Παπά Σταθούλας
Ο Παπά Σταθούλας ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από τα Λαγκάδια Αρκαδίας της επαρχίας Καρύταινας. Έγινε γνωστός για τα στρατιωτικά του κατορθώματα, διότι όπου και αν έπαιρνε μέρος στην μάχη ανδραγαθούσε και διακρίνονταν για την παλικαριά του. Πέρασε στο Μεσολόγγι μαζί με τον στρατηγό Κανέλλο Δεληγιάννη και άφησε και εκεί σημεία παλικαριάς.
Έπεσε μαχόμενος κατά την ατυχή μάχη των Τρικόρφων επί Ιμπραήμ Πασά.
Αναφορές
Κατηγορία:Κληρικοί αγωνιστές του 1821
Κύπελλο ΟΥΕΦΑ 1996-1997
Το Κύπελλο ΟΥΕΦΑ 1996-1997 κατακτήθηκε από τη ΦΚ Σάλκε 04, που κέρδισε σε διπλό τελικό την Ίντερ Μιλάνου.
Λευκό Σχέδιο
Το Λευκό Σχέδιο (γερμανικά: Fall Weiss, αγγλικά: Case White ή Plan White) ήταν στρατηγικός σχεδιασμός της ναζιστικής Γερμανίας, με στόχο την εισβολή στην Πολωνία. Το σχέδιο αναπτύχθηκε κυρίως από τους Γκίντερ Μπλούμεντριτ και Έριχ φον Μάνσταϊν και τέθηκε σε εφαρμογή την 1η Σεπτεμβρίου 1939, ξεκινώντας ουσιαστικά τον Β΄ Παγκόσμιο Πόλεμο.
Ανάπτυξη σχεδίου
Η προέλευση του σχεδίου συναντάται το 1928, όταν ο Βέρνερ φον Φριτς ξεκίνησε να εργάζεται πάνω σε αυτό.
Στις 7 Μαΐου 1939, ο επικεφαλής των επιχειρήσεων της Ομάδας Στρατιών Νότου, συνταγματάρχης Γκίντερ Μπλούμεντριτ, υπέβαλε στους προϊσταμένους του το σχέδιο εργασίας για τη γερμανική εισβολή στην Πολωνία. Ο αντιστράτηγος Έριχ φον Μάνσταϊν πληροφορείται για την εξέλιξη αυτή και στις 18 Αυγούστου αποσπάται από τη διοίκηση της μεραρχίας του και τοποθετείται αρχηγός του επιτελείου της Ομάδας, τη διοίκηση της οποίας είχε ο στρατηγός Γκερντ φον Ρούντστεντ. Από τη θέση αυτή συνεργάζεται με τον Μπλούμεντριτ για την ολοκλήρωση του σχεδίου. Ο Ρούντστεντ ενημερώνεται για το αποτέλεσμα, το αποδέχεται και η επιχείρηση παίρνει την ονομασία "Λευκό Σχέδιο".
Λεπτομέρειες σχεδίου
Σύμφωνα με τον σχεδιασμό, οι γερμανικές μονάδες θα έπρεπε να εισβάλλουν στην Πολωνία από τρεις κατευθύνσεις:
Και οι τρεις επιθέσεις έπρεπε να συγκλίνουν προς τη Βαρσοβία, ενώ ο κύριος πολωνικός στρατός έπρεπε να περικυκλωθεί και να καταστραφεί δυτικά του ποταμού Βιστούλα.
Αποτέλεσμα
Με αφορμή την Επιχείρηση Χίμλερ, η Γερμανία κήρυξε τον πόλεμο στην Πολωνία την 1η Σεπτεμβρίου 1939 και το "Λευκό Σχέδιο" τέθηκε σε εφαρμογή. Ήταν η πρώτη ευρωπαϊκή στρατιωτική επιχείρηση του Β' Παγκοσμίου Πολέμου και πραγματοποιήθηκε με απόλυτη επιτυχία: Το πολωνικό μέτωπο διασπάστηκε, η 10η Στρατιά καταδίωξε τους Πολωνούς εμποδίζοντάς τους να αναδιοργανωθούν, ενώ η 8η παρεμπόδισε την ανασυγκρότηση των ημιδιαλυμένων πολωνικών στρατευμάτων στο Λοτζ, το Πόζναν και το Ράντομ. Οι περιοχές της χώρας έπεφταν μία προς μία στα χέρια των Γερμανών μέσα σε λίγες ημέρες.
Παρά τις προσπάθειες των αμυνομένων, η γερμανική επίθεση είναι ισχυρή. Η Βαρσοβία "πέφτει" και τυπικά στις 28 Σεπτεμβρίου με την παράδοση των Πολωνών (αν και παρέμειναν μερικοί θύλακες αντίστασης), ενώ η Βέρμαχτ μπαίνει την 1η Οκτωβρίου στην πόλη και ξεκινά η γερμανική κατοχή. Η προσοχή του Χίτλερ στρέφεται πλέον προς τα δυτικά, αφού Γαλλία και Μεγάλη Βρετανία είχαν ήδη κηρύξει τον πόλεμο στη Γερμανία.
Παραπομπές
Κατηγορία:Γερμανική εισβολή στην Πολωνία
Μπενίτο Λορέντσι
Ο Μπενίτο Λορέντσι (Benito Lorenzi, 20 Δεκεμβρίου 1925 - 3 Μαρτίου 2007) ήταν Ιταλός ποδοσφαιριστής. Αγωνίστηκε στην Inter και στην Alessandria στη Serie A και με την Empoli F.C. σε Serie B. Κέρδισε δύο ιταλικούς τίτλους (1953 και 1954) με την Inter, πετυχαίνοντας 143 τέρματα σε 314 παιχνίδια σε επίσημους αγώνες. Πέτυχε 4 γκολ σε 14 αγώνες με την εθνική ομάδα της Ιταλίας. Έλαβε μέρος στα Παγκόσμια Κύπελλα του 1950 και 1954.
Παραπομπές
Κατηγορία:Ιταλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ίντερ Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Παγκοσμίου Κυπέλλου 1954 Κατηγορία:Ποδοσφαιριστές Παγκοσμίου Κυπέλλου 1950 Κατηγορία:Ποδοσφαιριστές Σέριε Α Κατηγορία:Ποδοσφαιριστές Έμπολι ΦΚ Κατηγορία:Ποδοσφαιριστές Μπρέσια Κάλτσιο Κατηγορία:Ποδοσφαιριστές ΑΣ Βαρέζε 1910 Κατηγορία:Ποδοσφαιριστές ΟΣ Αλεσσάντρια Κάλτσιο 1912
1650 Χέκμαν
Εξωτερικοί σύνδεσμοι
Χεκμαν
Σταύρος Καπλανίδης
Ο Σταύρος Καπλανίδης ήταν σημαντικός Έλληνας σκηνοθέτης.
Αφού πήγε στη Γαλλία και σπούδασε κινηματογράφο, και εργάστηκε στο Παρίσι μέχρι το 1975, επέστρεψε στην Ελλάδα. Εργάστηκε αρχικά ως βοηθός σκηνοθέτη, και αργότερα σκηνοθέτησε ο ίδιος έργα και βραβεύτηκε με το Βραβείο κοινού στο 9ο Φεστιβάλ ντοκιμαντέρ Θεσσαλονίκης το 2007. Διετέλεσε μέλος του Δ.Σ. της Εταιρείας Ελλήνων Σκηνοθετών, του Γνωμοδοτικού Συμβουλίου Κινηματογραφίας του YΠΠO και του Δ.Σ. του Ελληνικού Κέντρου Κινηματογράφου. Πέθανε από καρκίνο.
Κερύνεια
Η Κερύνεια ( τοπική διάλεκτος, τουρκικά: Girne, , αρμενικά: Կիրենիա) ή Κηρύνεια είναι παραθαλάσσια πόλη της Κύπρου που βρίσκεται περί το μέσον της βόρειας ακτής της. Αποτελεί πρωτεύουσα της ομώνυμης επαρχίας που εκτείνεται από το ακρωτήριο Κορμακίτη μέχρι τη λεγόμενη των "Αχαιών ακτή", περιλαμβάνοντας και το μεγαλύτερο μέρος της οροσειράς του Πενταδάκτυλου.
Σταύρος Καπλανίδης
Πηγές
Κατηγορία:Έλληνες σκηνοθέτες
Κερύνεια
Τον Ιούλιο του 1974, στα πλαίσια των πολεμικών επιχειρήσεων της τουρκικής εισβολής στην Κύπρο, η Κερύνεια κατελήφθη από τα τουρκικά στρατεύματα, ενώ οι Ελληνοκύπριοι κάτοικοι εκδιώχθηκαν στα πλαίσια γενοκτονίας από τις εστίες τους και κατέφυγαν ως πρόσφυγες στο ελεύθερο κομμάτι του νησιού. Από το 1983 ελέγχεται de facto από τα τουρκικά στρατεύματα κατοχής και την υποτελή διοίκηση των Κατεχομένων και ανήκει στην Επαρχία Γκίρνε.
Γενικά
Η Κερύνεια είναι η μικρότερη από τις έξι πόλεις της Κυπριακής Δημοκρατίας και μια από τις αρχαιότερες πόλεις της Κύπρου, όπως φανερώνει και η ονομασία της, που διασώζει την ονομασία της Κυρηνείας, αρχαιότατης πόλης της Αχαΐας. Πρόκειται στην πραγματικότητα για δύο πόλεις, την "Κάτω Κερύνεια" που εκτείνεται γύρω από το μικρό λιμάνι της, πολύ περιορισμένων δυνατοτήτων, και την "Άνω Κερύνεια" που εκτείνεται νοτιότερα. Οι κάτοικοί της, καλούμενοι "Κερυνειώτες", που στην πλειοψηφία τους ήταν Έλληνες χριστιανοί, εξαναγκάστηκαν από την πολιτική εθνοκάθαρσης που εφάρμοσαν τα τουρκικά κατοχικά στρατεύματα το 1974 να την εγκαταλείψουν και να καταστούν πρόσφυγες. Εξακολουθεί από τότε να είναι κατεχόμενη τόσο η πόλη, όσο και ολόκληρη η επαρχία.
Ιστορία
Η Κερύνεια αποικήθηκε από τους Αχαιούς από τα προϊστορικά χρόνια (1300 π.Χ.). Σύμφωνα με την Ελληνική μυθολογία η Κερύνεια ιδρύθηκε από τους Αχαιούς Κηφέα και Πράξανδρο που κατέληξαν εκεί όταν επέστρεφαν στη πατρίδα τους από τον Τρωικό πόλεμο. Οι ήρωες έδωσαν στη νέα πόλη το όνομα της πόλης τους της Κερύνειας που βρίσκεται στην Αχαΐα.
Η Κερύνεια, μαζί με τη γειτονική της Λάπηθο (μεγάλο χωριό σήμερα), αποτελούσαν κατά την αρχαιότητα ένα από τα σημαντικά ελληνικά βασίλεια της Κύπρου. Οι Βυζαντινοί είχαν οχυρώσει την Κερύνεια κατά τον 11ο/12ο αιώνα μ.Χ. Το φρούριο της πόλης, που σώζεται και σήμερα και δεσπόζει του μικρού της λιμανιού, ενισχύθηκε από τους Φράγκους κατά την περίοδο της Φραγκοκρατίας (1192-1489) και από τους Βενετούς κατά την περίοδο της Βενετοκρατίας (1489-1570). Κατά την περίοδο της Φραγκοκρατίας η Κερύνεια υπήρξε σημαντική πόλη και το βόρειο λιμάνι της Κύπρου (το κύριο προς την Ευρώπη).
Η πόλη γνώρισε τον πόλεμο το 1210-1233, όταν ο Γερμανός Αυτοκράτορας Φρειδερίκος Β' προσπάθησε να θέσει την Κύπρο υπό την κυριαρχία του, και το 1374, όταν η πόλη απέκρουσε με επιτυχία μια σκληρή πολιορκία της από τους Γενουάτες. Και άλλα πολεμικά επεισόδια κατά καιρούς σημάδευσαν την ιστορία της. Το Σεπτέμβρη του 1570 παραδόθηκε αμαχητί στους Οθωμανούς Τούρκους, λίγο μετά την πολιορκία και άλωση της πρωτεύουσας Λευκωσίας. Κατά την περίοδο της Τουρκοκρατίας (1570-1878), βρισκόταν σε κατάσταση παρακμής, όπως άλλωστε και ολόκληρη η Κύπρος. Κατά την περίοδο της Αγγλοκρατίας (1878-1960), γνώρισε περιορισμένη μόνο ανάπτυξη, εξαιτίας κάποιων έργων υποδομής που είχαν γίνει και που περιελάμβαναν βελτιώσεις του μικρού και γραφικού λιμανιού της. Μετά την ανεξαρτησία της Κύπρου (1960), η Κερύνεια άρχισε να αναπτύσσεται με γοργό ρυθμό, ιδίως τουριστικά.
Η Κερύνεια καταλήφθηκε από τα τουρκικά στρατεύματα τον Ιούλιο 1974 και εξακολουθεί να είναι κατεχόμενη πόλη.
Εκκλησιαστικά
thumb|190 px|right|Χάρτης της πόλης
Η Κερύνεια εκκλησιαστικά αποτελεί έδρα της ομώνυμης μητρόπολης, Επισκοπή Κυρηνείας, που περιλαμβάνει όλη την επαρχία, υπαγόμενη στην Εκκλησία της Κύπρου. Μετά την κατάληψη της πόλης και της επαρχίας από τους Τούρκους το 1974, προσωρινή έδρα της μητρόπολης είναι η Ιερά Αρχιεπισκοπή Κύπρου στη Λευκωσία. Η μητρόπολη αυτή περιελάμβανε 44 ενορίες. Ο πλήρης τίτλος του εκάστοτε μητροπολίτη της Κερυνείας είναι "Μητροπολίτης Κερυνείας, Υπερτίμου και Εξάρχου Λαπήθου και Καραβά".
Ναοί της Κερύνειας
Σημαντικότεροι ναοί της Κερύνειας είναι ο ναός του Αρχαγγέλου Μιχαήλ, πολιούχου αγίου της πόλης, που βρίσκεται στην Κάτω Κερύνεια, κοντά στο λιμενίσκο, ο ναός του Αγίου Γεωργίου στην Άνω Κερύνεια, με ιστορική σημασία, καθώς και οι ναοί Παναγία η Χρυσοπολίτισσα, η Χρυσοκάβα, η Αγία Μαύρα, ο Άγιος Δημήτριος, η Παναγία η Γλυκιώτισσα και άλλες πολλές στην ευρύτερη περιοχή.
Σημειώσεις
Το Ευρωπαϊκό Δικαστήριο Ανθρωπίνων Δικαιωμάτων με σχετική απόφασή του που εξέδωσε το Δεκέμβριο του 1996 αναγνώρισε στην Κερυνιώτισσα Τιτίνα Λοϊζίδου το αναφαίρετο δικαίωμα της περιουσίας της στην Κερύνεια. Η Τουρκία έχει ήδη συμμορφωθεί επ΄ αυτής της απόφασης και έχει προβεί στην αποζημίωση της Λοϊζίδου για τη στέρηση των εισοδημάτων από την περιουσία της που εξακολουθεί να της ανήκει δικαιωματικά.
Εξωτερικοί σύνδεσμοι
Κατηγορία:Πόλεις της αρχαίας Κύπρου
Dark Academia
μικρογραφία|317x317εσ|Η Γοτθική αρχιτεκτονική αποτελεί κυρίαρχο στοιχείο στη συγκεκριμένη αισθητική. Το Dark Academia (Σκοτεινή Ακαδημία) είναι σύγχρονη διαδικτυακή αισθητική, αναφερόμενη στα αγγλικά ως aesthetic, δημοφιλής ανάμεσα σε χρήστες του διαδικτύου που ενδιαφέρονται για τις τέχνες, την λογοτεχνία, την ακαδημαϊκή εκπαίδευση ή συχνά για μια εξιδανικευμένη και ρομαντικοποιημένη εκδοχή τους. Η συγκεκριμένη αισθητική δίνει έμφαση σε παραδοσιακές ακαδημαϊκές στολές, vintage εσωτερική διακόσμηση και δραστηριότητες, όπως η συγγραφή, η ποίηση και η ανάγνωση κλασικής λογοτεχνίας. Αντλεί έμπνευση από την κλασική Ελληνική τέχνη και την Γοτθική αρχιτεκτονική. Το φαινόμενο αναπτύχθηκε αρχικά στην πλατφόρμα Tumblr το 2015 και μέσα στα επόμενα χρόνια απέκτησε μεγαλύτερη δημοτικότητα μεταξύ νέων χρηστών στα υπόλοιπα μέσα κοινωνικής δικτύωσης, ιδίως κατά τη διάρκεια της πανδημίας του COVID-19.
Παραπομπές
Κατηγορία:Νεανική κουλτούρα Κατηγορία:Ακαδημαϊκή κουλτούρα Κατηγορία:Υποκουλτούρες
Μαχαιριά Ρόδου
Η Μαχαιριά είναι μικρός οικισμός στην Ρόδο και τα Δωδεκάνησα.
Γεωγραφικά - ιστορικά στοιχεία
Η Μαχαιριά βρίσκεται στο νότιο άκρο του νησιού σε απόσταση περίπου 89 χλμ. ΝΔ. από την Ρόδο. Σε κοντινή απόσταση και δυτικά του είναι ο αρχαιολογικός χώρος της «Βρουλιάς» και νότια το Πρασονήσι. Ο αρχαιολογικός χώρος συμπεριλαμβάνει υποθαλάσσιο τμήμα της γειτονικής ακτής και το Πρασονήσι "για την αποτελεσματικότερη προστασία των εντοπισμένων αρχαιοτήτων. Ειδικότερα πρόκειται για 1) αρχαίο οικισμό και τον οχυρωματικό του περίβολο, 2) αρχαίο νεκροταφείο, 3) αρχαίο ναό «εν παραστάσει» στο μικρό λιμάνι, 4) Παλαιοχριστιανική Βασιλική".